Som indvandrer tilbyder Jobcenter Varde dig et introduktionsforløb, der kan vare i op til 3 år. Introduktionsforløbet er for dig, der er udlænding og er kommet til Danmark for at få arbejde.
Du får tilbudt arbejdsmarkedsrettet danskundervisning i op til halvandet år.
Hvis du herefter gerne vil blive endnu bedre til dansk, kan du bagefter få en danskuddannelse. En danskuddannelse kan vare i op til 5 år. Du kan få tilbudt en af tre danskuddannelser. Din skolebaggrund fra dit hjemland afgør, hvilken danskuddannelse, der er relevant for dig. Gennem danskuddannelsen får du undervisning i det danske sprog og kultur- og samfundsforhold i Danmark.